alexandrainst/scandi-wiki huggingface dataset:
Ludvig Daae Zwilgmeyer

Ludvig Daae Zwilgmeyer (født 9. mars 1886 i Sandnes, død 3. mai 1969 i Oslo) var en norsk prest, forfatter og salmedikter. Han var biskop i Skien da NS nybesatte Statskirkens øverste embeder etter at de rettelige biskoper hadde nedlagt embedene.

Prest og NS-biskop 
Ludvig Daae Zwilgmeyer var sønn av sogneprest og stortingspolitiker Ludvig Daae Zwilgmeyer (1855-1910) og Annie Salvesen (1862-1936).

Han ble sogneprest i Porsgrunn fra midten av 1930-årene og beholdt denne stillingen videre også etter at Norge ble okkupert, men da de fleste norske prestene la ned sine embeder i protest mot nazistene, var Zwilgmeyer tyskvennlig og stod videre i embedet i den da NS-styrte kirken.

Etter de rettelige biskoper nedla sine embeder i februar 1942, besatte NS stillingene som var blitt ledige. Dette skulle være personer som ikke ville utgjøre noen opposisjon internt.  I juli 1942 ble han vigslet til biskop i det nyopprettede Skien bispedømme av Einar Lothe, med blant annet Vidkun Quisling tilstede.

Zwilgmeyer gav ut en rekke bøker; romaner, diktsamlinger og salmesamlinger, og er representert med en salme i Norsk Salmebok.

Han var eldre bror til Dagfinn Zwilgmeyer  som og var prest og salmedikter, og som også en tid var biskop i nazikirken under krigen. Barnebokforfatteren Dikken Zwilgmeyer var hans tante.

Bibliografi  
  
 Den nye dag: salmer og religiøse dikt II 1935

Referanser

Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 123

Eksterne lenker 
 Profil på Telemarksportalen – Litteraturportal for Telemark

Norske salmediktere
Norske lutherske prester
Norske lutherske biskoper (NS)
Norske forfattere
Norske lyrikere
Personer fra Sandnes kommune
Fødsler i 1886
Dødsfall i 1969
Nordmenn fra andre verdenskrig
Petri skole

Petri skole er en nedlagt skole som lå ved Nytorget i Stavanger fra 1856 til 1935.

Skolens mest kjente lærere var stortingsrepresentantene Johan Gjøstein og Rasmus Tveteraas.

Skolen ble anlagt der Møbelmagasinet lå tidligere, og ble kjøpt i 1856. En ny bygning ble oppført i 1877. Politiet flyttet også inn i bygget etter brannen i Politikammeret i Hospitalgata 14. mars 1929. Etter et bystyrevedtak 2. juni 1935 ble skolen nedlagt, og politiet overtok bygningene. 

Fra 2010 bruker ungdomshuset Metropolis eiendommen.

Kilder 
 Rasmus Tveteraas: Udsigt over Stavangers historie, 1909, side 42.
 Rasmus Tveteraas: Et skolejubilæum, udatert avisutklipp.
 Stavangeren: Nedleggelse av Petri skole, 2. juni 1935.
 Tycko Torgersen: Noen små minner fra gamle Petri skole, avisa Stavangeren, 23. februar 1935.

Skoler i Stavanger
Tidligere utdanningsinstitusjoner i Rogaland
Digermulen

For fjellet i Finnmark, se Digermulen (Finnmark).

Digermulen er bygdesenter i Austre Vågan i Lofoten. Stedet ligger sør i Raftsundet, lengst sørvest på Hinnøya. Digermulen har blant annet barne- og ungdomsskole, barnehage og dagligvareforretning.

Digermulen kirke er ei åttekantet, hvitmalt kirke i betong, innviet i 1951.

Digermulen har vei- og bussforbindelse via fylkesvei 868 langs østsiden av Raftsundet til europavei 10 Raftsundbrua nord i sundet, og derfra med E10 til kommunesenteret Svolvær. En arm av fylkesveien går som kort fergestrekning (15 minutter) fra Digermulen til Finnvik på nordsiden av øya Stormolla. Før Raftsundbrua og veien langs vestsiden av Stormolla ble åpnet, henholdsvis i 1998 og 2001, hadde Digermulen fergeforbindelse til Svolvær via Ulvåg og Brettesnes på Stormolla.

I sør går det vei til Årstein, i øst til Holand og Storfjell.

Den tyske keiser Vilhelm II besøkte Digermulen første gang 21. juli 1889. De neste årene besøkte han stedet flere ganger, og besteg blant annet fjellet Digermulkollen. Øverst på fjellet, 384 moh., reiste keiserfølget en varde, Keiservarden. I juli hvert år arrangeres turmarsjen Keisermarsjen med utgangspunkt i Digermulen, en fjellmarsj med løyper på 10 og 20 km.

En viktig bedrift i området er Pundslett Laks AS, et oppdrettsselskap på Pundslett på Årstein.

Forfatteren Sigurd Sivertsen, fra Raftstranda lengre nord i Raftsundet, bodde i mange år i Digermulen.

Eksterne lenker
 Digermulen.de (uoffisielt nettsted, norsk, tysk)
 Vågan kommune: Digermulen skole (sist oppdatert 4. april 2008)
 Lofoten.com: Keiser Wilhelm i Digermulen – Starten på masseturismen til Nord-Norge
 Geir Svendsen: Digermulen – merkevaren i Lofoten  (Lofotboka -03, s. 51-56)
 Kirken i Vågan: Digermulen kirke
 GodTur.no: Keiservarden 384 moh.-Digermulen. Ti på topp Vågan
 Lofoten.com: Austre Vågan

Bosetninger i Vågan
Fergesteder i Nordland
Outbreak (EP)

Outbreak er en musikk-EP med Vinter in Hollywood, utgitt i 2009.

Sporliste

 «Outbreak» (Original mix)
 «R U Robots» (Vinter in Hollywood Outbreak remix)
 «Together» (Original mix)
 «Once You Get It» (Original mix)
 «Scream» (Original mix)

EP-plater fra 2009
Norske EP-plater
Outbreak (album)

Outbreak er et musikkalbum med Vinter in Hollywood, utgitt i 2009. Dette er hans første plate.

Sporliste

 «This is Awesome»
 «Together»
 «R U Robots»
 «Outbreak»
 «Skin of Recording»
 «Virus»
 «Scream» med M. Michaelson
 «Bad Love»
 «I Am Analogue»
 «Stop the Motherfuckers»
 «Hellfire» med Bluebloods
 «Once You Get It»
 «Around»
 «The Flame»
 «Anyone?»
 «Best of My Sin»

Eksterne lenker 
 

Debutalbum fra 2009
Norske musikkalbum
Slaget ved Lemo

Slaget ved Lemo var et slag ved en svensk landsettingsoperasjon ved Lemo (dagens Sankt Karins i Finland) under finskekrigen 1808-1809.

Om morgenenen den 19. juni 1808 ble svenske soldater landsatt fra den svenske skjærgårdsflåten ved Lemo i Sankt Karins i landskapet Egentliga Finland. Den svenske styrkens mål var å gjenerobre Åbo fra russerne. Over 70 ulike fartøyer og mellom 2400-2600 mann deltok i langgangen. Operasjonen begynte meget bra for svenskene lyktes å avansere flere kilometer nordover innom sikteavstand til Åbo. Der møtte imidlertid russiske styrker dem. Russerne organiserte raskt et forsvar og 3 600 man ble konsentrert ved Åbo.

De svenske styrkene møtte hard motstand og ble tvunget til å dra seg tilbake og evakuere til de fartøyene som de hadde kommet med. Ved et tilfelle var situasjonen meget alvorlig for russerne. Den russiske øverstkommanderende Buxhoevden hadde allerede begynt å planlegge en retrett fra Åbo. De russiske soldatene var både tallmessig flere og profesjonelle, mens de fleste svenske soldatene var såkalte lantvärnssoldater fra Upplands lantvärnsbrigad.

Innbyggerne i Åbo samlet seg på en nærliggende kulle for å betrakte hendelsene og dette gjorde ikke heller russerne gladere ettersom de var redd for opprør i byen. Den harde russiske forsvarskampen hadde sin virkning og den svenske generalen Vegesack dro sine fartøy tilbake mot Åland hvorpå et sjøslag utspilte seg i Åbos skjærgård. Russiske tap ble rapportert til rundt 300 mann mens de svenske var rett over 200.

Referanser

Litteratur 

 Lars Ericson Wolke, Martin Hårdsted, Svenska sjöslag, Medströms bokförlag, (2009)

Finskekrigen
Konflikter i 1808
1808 i Finland
1808 i Russland
1808 i Sverige
Ragdi

Ragdi eller Raidi (tibetansk: རག་སྡི, forenklet kinesisk: 热地; tradisjonell kinesisk: 熱地; pinyin: Rèdì, født i august 1938 i fylket Biru i prefekturet Nagqu i Tibet) er en tibetansk-kinesisk politiker og en av de høyest rangerte etnisk tibetanske politikere i Folkerepublikken Kina.

Ragdi ble medlem av Kinas kommunistiske parti i 1961. Han avanserte under maktkampene under kulturrevolusjonen og ble medlem i revolusjonskomitéen i Nagqu. Til forskjell fra mange andre som gjorde karriere under kulturrevolusjonen ble Ragdi ikke fjernet fra maktposisjonene i 1980-årene men ble i stedet utnevnt til flere viktige poster. Han ble oppgitt å tilhøre den mer radikale fløy innen det lokale tibetanske lederskap og motsatte seg de forsøk på tibetanisering som ble gjort under Hu Yaobangs reformprogram.

I 1993 ble han utnevnt til visepartisekreterær i Tibet og samme år ble han utnevnt til ordførende i den lokale folkekongressen, noe han forble frem til 2003. Mellom 2003 og 2008 var han visepresident i Den nasjonale folkekongressens stående utvalg.

Referanser

Litteratur 
 Tsering Shakya: ''The Dragon in the Land of Snows: A History of Modern Tibet since 1947, Columbia University press, New York 1999. ISBN 0231118147.

Eksterne lenker 
  
 Offisiell biografi

Kinesiske politikere
Tibetanske politikere
Personer fra Nagqu
Polen under Sommer-OL 2004

Polen under Sommer-OL 2004. 194 sportsutøvere, 132 menn og femtito kvinner fra Polen deltok i tjueen sporter under Sommer-OL 2004 i Athen. De kom på 23.-plass med tre gull-, to sølv- og fem bronsemedaljer. Bryteren Bartosz Kizierowski var landets flaggbærer under åpningsseremonien.

Medaljer

Medaljevinnerne

Eksterne lenker 
 Resultater og profilside  på sports-reference.com

Nasjoner under Sommer-OL 2004
Polen under de olympiske leker
Sport i Polen i 2004
Jesper Egemar

Jesper Christian Egemar (født 20. september 1965 i Oslo) er en norsk frilans grafisk designer. Han har blant annet laget en mengde bokomslag for norske forlag. Jesper Egemar var med å starte designerfellesskapet Blæst design i Oslo i 2005.

Priser og utmerkelser 
Han har fått flere priser i Årets vakreste bøker for arbeidene sine. I 2002 fikk han Bokkunstprisen. Sammen med fotografen Jo Michael de Figueiredo og forfatteren Ivo de Figueiredo mottok han Kulturdepartementets pris for beste fagbok for ungdom utgitt i 2008, for boken Støv – en bok om Henrik Wergeland.

Undervisning 
Jesper Egemar har også undervist i grafisk design, typografi og redaksjonell design ved Høgskolen i Gjøvik og Kunsthøgskolen i Oslo.  Han bor i Asker i Akershus.

Referanser 

Norske grafiske designere
Vinnere av bokkunstprisen
Personer fra Oslo
Fødsler i 1965
Big Ten-sportsligaen

Sportsligaen Big Ten (engelsk: Big Ten Conference) ble stiftet av idrettslagene til sju utdanningsinstitusjoner i USA, i 1896, og den konkurrerer i dag innen flere idretter. Fjorten universiteter/college deltar i dag.

Historie
Sportsligaens navn var Western Conference mens den besto av lagene fra  Purdue, Michigan, Wisconsin, Minnesota, Illinois, Chicago, og Northwestern.

Navnet «Big Nine», fikk sportsligaen i 1899, etter at Iowa og Indiana hadde sluttet seg til. Navnet «Big Ten» fikk ligaen i 1917.

Medlemmer
Medlemmene er (pr. 2014), 
Illinois-universitetet i Urbana–Champaign
Indiana-universitetet i Bloomington
Iowa-universitetet
Maryland-universitetet i College Park
Michigan-universitetet
Michigan State-universitetet
Minnesota-universitetet
Nebraska-universitetet i Lincoln
Northwestern-universitetet
Ohio State-universitetet
Penn State-universitetet
Purdue-universitetet
Rutgers-universitetet
Wisconsin-universitetet i Madison

Tidligere medlem
Chicago-universitetet

Eksterne lenker 
 

Sportsarrangementer i USA
Sportsserier
Vikeholmen fyr

Vikeholmen fyr er et fyr som ligger på en holme 800 meter sør for Skudeneshavn på Karmøy i Rogaland, på nordsiden av Skudenesfjorden

Fyret ble bygget i 1849, først som et midlertidig fiskefyr under sildefisket på vinterhalvåret. I 1875 ble det nåværende fyret bygget som et av de første i landet i betong. Det ble avfolket og automatisert alt i 1908 og erstattet av en fyrlykt. En periode etter dette ble den gamle fyrbygningen brukt som bolig, men ble etterhvert fraflyttet og stedet forfalt. I 1965 tok Skudenes Sjømannsforening over fyret, og har siden den gang brukt det som overnattingssted.

Den nye fyrlykta står oppført som Vikaholmen hos Kystverket.

Se også
Norske fyr

Eksterne lenker

 

Fyr i Rogaland
Samferdsel i Karmøy
Byggverk i Karmøy
Byggverk fullført i 1875
1875 i Norge
Johan Bergenstråhle (offiser)

Johan Bergenstråhle (født 13. mai 1756, død 7. mars 1840 i Stockholm) var en svensk feltherre i krigen med Norge i 1808 og i finskekrigen.

Han ble oberstløytnant ved Nylands infanteriregemente i 1788 og bidro kraftig til Gustaf Mauritz Armfelts seier over russerne i slaget ved Summo og var regimentssjef under krigen 1789-90. I 1794 ble han utnevnt til oberst og i 1805 sjef for Västerbottens regiment.

Ved krigsutbruddet ble Bergenstråhle sjef for den nordre styrken mot Norge, men naturforholdene hindret hans offensiv. I juni 1808 ble han og 1 000 mann med fire kanoner sendt til Vasa for å gjenerobre byen og for å forstyrre styrkene som sto mot general Klingspor. Ekspedisjonen mislyktes, og Johan Bergenstråhle ble såret og tatt til fange den 25. juni.

Etter krigen tok han i 1813 avskjed med generalmajors rang og bosatte seg på Toresta i Låssa socken.

Ekteskap 
 Gift første gang 12. oktober 1785 med Carolina Margareta von Cristiersson (1767–1799). De fikk sju barn.
 Gift andre gang 23. september 1800 med Ulrika Gustava Riddersvärd (1781–1849). De fikk ti barn.

Referanser

Litteratur 
 Svensk uppslagsbok. Malmö 1939

Eksterne lenker 
 Om Johan Bergenstråhle, fra Nordisk familjebok, andre opplag (1904–1926)

Svenske generaler
Gravkulturen i Gandhara

Gravkulturen i Gandhara oppsto rundt 1600 f.Kr. og fram til 500 f.Kr. i Gandhara, som ligger i dagens Pakistan og Afghanistan. Den har også blitt kalt for Swatkulturen, etter elven Swat som renner gjennom distriktet Swat i distriktet Khyber Pakhtunkhwa i nordlige Pakistan. Kulturen har blitt vurdert som tegn på indoarisk migrasjoner, men har også blitt forklart som lokal kulturkontinuitet.

Lokalisering og vesen 
Vesentlige funn av gjenstander fra hovedsakelig i graver, var spredt langs breddene av elvene Swat og Panjkora i nord, ved byen Taxila i sørøst, langs elven Gomal i sør. Små og enkle statuetter gjort i terrakotta sammen med annen keramisk steingods ble lagt i gravene. Enkelte gjenstander ble dekorert med enkel formgivning i form av prikker markert langs rader i keramikken. Det har blitt avdekket levninger av hest i minst en grav.

Litteratur 
 Bryant, Edwin (2001): The Quest for the Origins of Vedic Culture, Oxford University Press, ISBN 0-19-513777-9
 Kochhar, Rajesh (2000): The Vedic People: Their History and Geography, Sangam Books
 Müller-Karpe, Hermann (1983): Jungbronzezeitlich-früheisenzeitliche Gräberfelder der Swat-Kultur in Nord-Pakistan, Beck, ISBN 3406301541
 Parpola, Asko (1993): «Margiana and the Aryan Problem» i: International Association for the Study of the Cultures of Central Asia Information Bulletin 19, s. 41-62
 Tusa, Sebastiano (1977): «The Swat Valley in the 2nd and 1st Millennia BC: A Question of Marginality» i: South Asian Archaeology 6 s. 675-695

Eksterne lenker 
 «Gandhara Civilization», Historypak
 Bhan, Suraj: «North Indian Protohistory and Vedic Aryans», Ancient Asia

Gandhara
Asiatiske arkeologiske kulturer
Harpa (album)

Harpa er et musikkalbum med Aurora Borealis, utgitt i 1997. Dette er bandets første og siste plate.

Sporliste

 «En gåmol vise»
 «De två systrane»
 «Binnorie»
 «Den underbara fiolen»
 «Søstrene»
 «Harpan»
 «Kvædi um tvær systrur»
 «De talende strænge»
 «Horpeslotten»
 «De to søstre»
 «Hørpu rima»
 «The Miller and the King's Daughter»
 «Gullharpa»

Debutalbum fra 1997
Norske musikkalbum
Nicolai Foss

Nicolai Juul Foss (født 12. oktober 1964) er en dansk professor innen forretningsstrategi. Han er professor ved Copenhagen Business School og Norges Handelshøyskole.

Han ble cand.polit. ved Københavns Universitet i 1989 og tok en Ph.D-grad ved Handelshøyskolen i København (senere Copenhagen Business School) i 1993. Han er siden 2005 professor og senterleder ved Center for Strategi og Globalisering ved CBS.

Han er gift med lektor Kirsten Foss og bor i Vedbæk.

Eksterne lenker 

 Nicolai Juul Foss' hjemmeside
 Nicolai Juul Foss' webside på Copenhagen Business School

Danske professorer
Professorer i strategi-, organisasjons- og ledelsesfag
Professorer ved Norges Handelshøyskole
Fødsler i 1964
Skutvik

Skutvik er et sted i Hamarøy kommune i Nordland som har 212 innbyggere (2011). Stedet ligger lengst sørvest på halvøya Hamarøya, med Økssundet i vest og sør. Nord for Skutvik ligger den sørlige delen av Hamarøytindan, med Salen, Dalsfjellet, Sørtinden og Vågsfjellet.

Selve bygda ligger i et terreng med knauser og lave topper som danner naturlige grenser for bebyggelsen, mens øst for bebyggelsen er et flatere myrlandskap, og de to naturreservatene Steinslandsosen og Steinslandsvatnet. 

Fire kilometer sørøst for Skutvik ligger grenda  Nes, med Nesstraumen, som knytter Kaldvågfjorden til Sagfjorden. Der er også registrert 29 gravhauger til sammen, hvorav de fleste er datert til yngre steinalder. 5,5 kilometer nord for Skutvik ligger også de avfolkede, og veiløse, gårdene på Sørdal hvor deler av filmatiseringen av Knut Hamsuns «Landstrykere» ble gjort.

Skulpturgruppen «Stella Maris» på Skutvik er en del av Skulpturlandskap Nordland.

Næringsliv og offentlige tjenester 
Skutvik har barnehage og barneskole, overnattingsbedrift, campingplass, elektronikkforretning, regnskapskontor, bilverksted og lakseslakteri. Den tidligere lokalbutikken med post ble nedlagt ved utgangen av 2011, og en ny lokalbutikk ble startet opp 30. juni 2012. Tidligere bankfilial.

Samferdsel 

Skutvik er endepunktet på fylkesvei 81, som knyttes til europavei 6 på  Ulvsvåg. I sommersesongen er det daglige fergeforbindelser til Skrova og Svolvær i Lofoten, og stedet har daglige anløp av hurtigbåtforbindelsen Nordlandsekspressen mellom Svolvær og Bodø.

Fergeforbindelsen mellom Skutvik og Svolvær hadde oppstart i 1963, og var frem til åpningen av Lofotens fastlandsforbindelse i 2007, en viktig innfallsport for biltrafikk fra sør til Lofoten. I november 2007 reiste rundt 150 personer fra Skutvik med ferga, med støtteoppmøter i Skrova og Svolvær, i protest mot en nedlegging av sambandet, og det ble åpnet for to års prøvedrift i 2008 og 2009.  
 
Etter 2009 har sambandet vært under en konstant trussel om nedleggelse, og det ble driftet de siste årene med redusert kapasitet og frekvens frem til en endelig nedleggelse av helårssambandet den 30. august 2014. Sommeren 2014 hadde sambandet en vekst i antall kjøretøy på 42 prosent sammenlignet med 2013, og en økning på tretten prosent for de syv første månedene.

Etter åpningen av Steigentunnelen i 1990 ble det fra politisk hold i Steigen jobbet for å få fergesambandet mellom Svolvær og Skutvik lokalisert til Mortensstrand. I 1996 avgjorde  samferdselsminister Kjell Opseth at fergetrafikken fortsatt skulle gå over Skutvik. I forbindelse med dette fikk en liten plass ved fergeleiet navnet «Opseths plass». I et av programmene i TV-serien «Norsk attraksjon», som ble sendt i januar 2012, var «Opseths plass», og historien rundt, en av attraksjonene.

Fra 1957 til 1990 var det også fergerforbindelse fra Skutvik til Bogøy i Steigen.

Referanser

Eksterne lenker 
 
 Skutvik.com

Bosetninger i Hamarøy
Fergesteder i Nordland
Nordlandsekspressens anløpssteder
Peter Wu Junwei

Peter Wu Junwei (født i 27. juni 1962 i en landsby nær Taiyuan i Shanxi i Folkerepublikken Kina, død 10. mai 2022) var katolsk biskop av Xinjiang (Yuncheng). Han ble bispeviet 21. september 2010.

Liv og virke

Bakgrunn
Han kommer fra en sterkt troende bakgrunn. En av hans brødre ble også prest og en søster blenonne. Deres oldefars bror, den hellige Peter Wu Anbang, ble kanonisert i 2000 som en av 120 kinesiske martyrer – han ble drept under bokseropprøret i 1900.

Prest 
Han fikk sin presteutdannelse i Xinjiang og Taiyuan, og ble presteviet for bispedømmet Taiyuan i 1990. Deretter var han i sognetjeneste fra 1991 til 1996. Så var han dels rektor ved Taiyuans gutteseminar og arbeidet samtidig i bispedømmets kurie 1996-2001. Han var rektor for Shanxi-provinsen Montecorvino-seminar 2001-2009.

Biskop
I mai 2009 ble han utnevnt til biskop av Xianjiang av biskop Benedikt XVI, og etterpå ble han også valgt av lokalkirken til bispekandidat i september samme år.  

Bispevigselen ble presidert av biskop John Huo Cheng av Fenyang, assistert av koadjutorbiskop Paul Meng Ningyou av Taiyuan (som selv ble bispeviet bare fem dager tidligere), biskop Joseph Li Shan av Beijing og koadjutorbiskop John Baptist Yang Xiaoting av Yan'an (Yulin). Alle biskopene hadde pavelig approbasjon og regjeringsgodkjenning.

Bispedømmet hadde (2010) rundt 15.000 katolikker, med 28 prester og 40 ordenssøstre. To tredjedeler av katolikkene var bønder.

Biskop Peter Wu Junwei døde 58 år gammel av hjerteinfarkt den 10. mai 2022. Biskop Wu hadde vært syk i noen tid som følge av sitt arbeide med å lede den lokale kirke, og i særdeleshet under covid-19-pandemien. Hardt arbeide og sterkt press underminerte hans helse.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Kardinal Antonio Riberi (1897-1967) *1934
 Kardinal Ignatius Pi Shushi (1897-1978) *1949
 Biskop Joseph Zong Huaide (1917-1997) *1958 
 Biskop Benedict Bonaventura Zhang Xin (1911-1999) *1981 
 Biskop John Huo Cheng (1926-) *1991 
 Biskop Peter Wu Junwei (1962-2022) *2009

Referanser

Personer fra Taiyuan
Kinesiske katolske biskoper
Linjen Rebiba
White Christmas (Jan Høiland-album)

White Christmas er et musikkalbum med Jan Høiland, utgitt i 2008.

Sporliste
 «White Christmas»
 «Marias sønn»
 «Glade jul»
 «Nå tennes tusen julelys»
 «Jeg er så glad hver julekveld»
 «Winter Wonderland»
 «Bella notte»
 «Når lysene tennes der hjemme»
 «Det kimer nå til julefest»
 «Du grønne glitrende»
 «Deilig er jorden»

Musikkalbum fra 2008
Jan Høiland-album
Norske julealbum
Karsten Fullu

Karsten Fullu (født 22. februar 1971) er norsk tekst- og manusforfatter fra Nore i Nore og Uvdal kommune. 

Han har skrevet tekster til mange av Norges mest kjente komikere og TV-programmer, blant annet Dagfinn Lyngbø, Raske Menn, Rune Andersen, Hege Schøyen, Are Kalvø, Nytt på Nytt, Løvebakken, Senkveld, Hos Martin og Storbynatt med Bård og Harald. Han har også skrevet humor- og barnebøker, og har vært fast bidragsyter til radioprogrammet Hallo i uken siden 2000. 

Sammen med Per Schreiner skrev han manus til filmen Kurt blir grusom basert på Erlend Loes bøker. De to ble i 2009 nominert til Amanda for beste manus. November 2010 var det premiere på teaterstykket: "Firmafesten" som han skrev sammen med blant andre Johannes Joner. Karsten Fullu er også manusforfatteren for filmene, Solan og Ludvig – Jul i Flåklypa, Solan og Ludvig - Herfra til Flåklypa og Solan og Ludvig - Månelyst i Flåklypa, som er basert på Kjell Aukrusts univers, samt animasjonsfilmen av Thorbjørn Egners klassiker; Dyrene i Hakkebakkeskogen og Fjols til fjells fra 2020.

Referanser

Eksterne lenker 
 Karsten Fullu på IMDB.com
 Rogalands Avis anmeldelse av "Firmafesten"

Norske forfattere
Amandaprisen 2009
Fødsler i 1971
Personer fra Nore og Uvdal kommune
Pele (gudinne)

For den brasilianske fotballspilleren, se Pelé

Pele er en gudinne fra hawaisk mytologi. Hun er gudinne for ild, lyn, dans og vulkaner. En rekke tradisjonelle sagn er knyttet til den mytologiske gudinnen Pele. Etter sagnet bor hun inne i Hawaiis mest aktive vulkan, Kīlauea, på øygruppens største øy, Hawaii. Likevel skal hun være knyttet til all vulkansk aktivitet på øya Hawaii.

Hun hadde en rekke søsken, blant annet Kāne Milohai, Kamohoalii, Nāmaka og 13 søstre med navnet Hi'iaka, der den mest kjente er Hi'iakaikapoliopele. Søskenflokken er vanligvis sagt å komme fra gudinnen Haumea, som igjen er barn av moder jord og himmelen.

Referanser 

Hawaii
Ildgudinner